CELEX: 32016D1992
Language: fi
Date: 2016-11-11 00:00:00
Title: Komission täytäntöönpanopäätös (EU) 2016/1992, annettu 11 päivänä marraskuuta 2016, tiettyjen Amerikan yhdysvaltojen alueiden tunnustamisesta vapaaksi Agrilus planipennis Fairmaire -kasvintuhoojasta annetun täytäntöönpanopäätöksen (EU) 2015/2416 muuttamisesta (tiedoksiannettu numerolla C(2016) 7151)

15.11.2016   
            
            
               FI
            
            
               Euroopan unionin virallinen lehti
            
            
               L 306/30
            
         KOMISSION TÄYTÄNTÖÖNPANOPÄÄTÖS (EU) 2016/1992,
   annettu 11 päivänä marraskuuta 2016,
   tiettyjen Amerikan yhdysvaltojen alueiden tunnustamisesta vapaaksi Agrilus planipennis Fairmaire -kasvintuhoojasta annetun täytäntöönpanopäätöksen (EU) 2015/2416 muuttamisesta
   
      
         (tiedoksiannettu numerolla C(2016) 7151)
      
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen liitteessä IV olevan A osan I jakson 2.3, 2.4 ja 2.5 kohdan,
   sekä katsoo seuraavaa:
   
               (1)
            
            
               Komission täytäntöönpanopäätöksellä (EU) 2015/2416 (2) tietyt Amerikan yhdysvaltojen alueet tunnustettiin vapaaksi Agrilus planipennis Fairmaire -kasvintuhoojasta.
            
         
               (2)
            
            
               Amerikan yhdysvaltojen toimittamat äskettäiset tiedot osoittavat, että tietyt sen alueet, jotka tällä hetkellä tunnustetaan vapaiksi Agrilus planipennis Fairmaire -kasvintuhoojasta, eivät enää ole vapaita kyseisestä haitallisesta organismista.
            
         
               (3)
            
            
               Lisäksi Amerikan yhdysvallat on toimittanut tietoja, jotka osoittavat, että Tennesseen Chesterin piirikunta on kyseisestä haitallisesta organismista vapaa.
            
         
               (4)
            
            
               Kyseisten tietojen perusteella olisi kyseisestä haitallisesta organismista vapaaksi tunnustettujen alueiden luetteloa muutettava.
            
         
               (5)
            
            
               Sen vuoksi täytäntöönpanopäätöstä (EU) 2015/2416 olisi muutettava.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätöksen (EU) 2015/2416 liite tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 11 päivänä marraskuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös (EU) 2015/2416, annettu 17 päivänä joulukuuta 2015, tiettyjen Amerikan yhdysvaltojen alueiden tunnustamisesta vapaaksi Agrilus planipennis Fairmaire -kasvintuhoojasta (EUVL L 333, 19.12.2015, s. 128).
   
      LIITE
      
         LUETTELO 1 ARTIKLASSA TARKOITETUISTA ALUEISTA
      
      Muutetaan täytäntöönpanopäätöksen (EU) 2015/2416 liite seuraavasti:
      
                  1)
               
               
                  Poistetaan 2 kohdan f alakohdasta, Louisianan piirikunnat (piirit), seuraavat kohdat: Caldwell, Franklin, Winn.
               
            
                  2)
               
               
                  Poistetaan 2 kohdan h alakohdasta, Minnesotan piirikunnat, seuraava kohta: Wabasha.
               
            
                  3)
               
               
                  Poistetaan 2 kohdan i alakohdasta, Nebraskan piirikunnat, seuraavat kohdat: Antelope, Boone, Burt, Butler, Cedar, Colfax, Cuming, Dakota, Dixon, Dodge, Fillmore, Gage, Hamilton, Jefferson, Lancaster, Madison, Merrick, Nance, Platte, Polk, Saline, Saunders, Seward, Stanton, Thurston, York.
               
            
                  4)
               
               
                  Lisätään 2 kohdan l alakohtaan, Tennesseen piirikunnat, seuraava kohta ennen kohtaa Crockett: Chester.
               
            
                  5)
               
               
                  Poistetaan 2 kohdan m alakohdasta, Texasin piirikunnat, seuraavat kohdat: Anderson, Camp, Cherokee, Delta, Franklin, Gregg, Henderson, Hopkins, Lamar, Morris, Nacogdoches, Rains, Red River, Rusk, Sabine, San Augustine, Shelby, Smith, Titus, Upshur, Van Zandt, Wood.